钦定古今图书集成/明伦汇编/官常典/第100卷 > 淮定王祐棨
## 钦定古今图书集成/明伦汇编/官常典/第100卷 > 淮定王祐棨

按《明外史淮靖王传》：“定王祐棨，淮靖王瞻墺曾孙也。
弘治十五年，康王薨，世子见濂早卒，无子，以弟清江
王见淀子祐棨嗣，是为定王，追赠见濂安王，见淀端
王。祐棨游戏无度，左右倚势暴横，境内苦之。长史庄
典以辅导失职自免，诏不许。推官汪文盛数持王府
事。有顾嵩者，病狂，持刀奔入王门，官校执诘之，谬言”
出汪指使。典白之守臣。镇守太监黎安尝以事至饶，
从骑入端礼门，被挞，衔祐棨甚。而先是，祐棨有名琴
曰《天风环珮》，宁王宸濠求之不得。又求滨湖地，不与。
乘是嗾安奏祐棨过失，及文盛被诬事。诏下抚按讯。
安与宸濠谋，不待报，遽系典及府中官校鞫之。典辞
倨，宸濠棰之，毙狱中，他所连死甚众。于是祐棨奏安
挟仇杀典庇嵩，又纵参随等吓取民财。帝遣都御史
金献民、太监张钦往按治。祐棨畏宸濠，不能自明。钦
等复护安，言祐棨信奸徒为暴，请严戒之。军校坐戍
者二十馀人，典冤竟不白。嘉靖三年，祐棨薨，谥曰定
王。无子，弟祐揆嗣，十六年薨，谥曰庄王。子厚焘嗣，四十二年薨，谥曰宪王。子载。嗣，万历五年薨，谥曰“恭
王。”子翊镜先卒。弟建昌王载坚嗣，二十三年薨，谥曰
“顺王。”子翊𨨣嗣。